**Események, liturgikus programok**

**Eseménynaptár**

Nagyböjt péntekjein 18 órai kezdettel keresztutat végzünk.

03.21. 17.00 Felsősök csoportja

03.21. 18.30 Ifi falka találkozó

03.21. 19.30 Fiatal házasok csoportja

03.22. 9.30 Baba-mama kör

03.24. 19.30 Beszélgessünk a liturgiáról – a húsvét liturgiája

03.26. 16.00 Mesefoglalkozás

03.28. 17.00 Elsőáldozók csoportja

03.28. 19.30 Idősebb házasok csoportja

03.29. 9.30 Baba-mama kör

**A hét ünnepei**

**Csütörtök:** Szent Patrik püspök

**Péntek:** Jeruzsálemi Szent Cirill püspök, egyháztanító

**Szombat**: Szent József

**Szentmisék, liturgikus templomi események**

**Vasárnap:** 8.45 + szülők

10.00 + Margit

18.30 + József és szülők

**Hétfő:** 10.00 élő és + családtagok

**Kedd**: 9.00 + Margit

**Szerda:**  7.00 + Lajos

**Csütörtök:** 18.30 + Béla

**Péntek**: 18.00 keresztút

18.30 + Gizella

**Szombat:**  10.00 + Sal Imréné, Éva temetési mise

18.30 + Anna és szülei

**Temetés**: 03.16. 13.30 Fiumei út: Vajda Lászlóné

03.18. 15.00 Templom: Zamecz Lajosné

**Hirdetések**

**Csütörtökön** szentségimádást tartunk 19.30-ig, majd 22 óráig virrasztásra van lehetőség.

**Március 14-én, hétfőn** egész napos **szentségimádás** lesz templomunkban.

A templomot 7 órakor nyitjuk ki. 7.30-or elimádkozzuk a reggeli dicséretet. Ezután lesz a szentségkitétel.

**10 órakor az esperes kerület papjaival közös szentmisét mutatunk be.**

Fel lehet iratkozni, ki mikor tud itt lenni, imádkozni és őrizni a templomot.

Hívom a plébánia csoportjait, hogy vállaljanak közös imádságot a nap folyamán!

17.15-kor elimádkozzuk a rózsafüzért, majd 18 órakor litániával zárjuk a szentségimádási napot.

**Imáság nemzetünkért**

Sokan sokféleképpen gondolkodunk a mai magyar és európai helyzetről. Különböző véleményünk van arról, hogy mi lenne az ideális megoldás, mit kellene tennünk, mit remélünk a magyarság jövőjével kapcsolatban. **Keresztényként egy valamiben azonban egyet kell gondolunk: imádkoznunk kell az országunkért, népünkért**, mert égető szükségünk van arra, hogy az Úr akarata valósuljon meg közöttünk, amint a mennyben, úgy a földön is!

5. ciklus: **A fiatalokért, akik a magyar nemzet, Magyarország jövőjének alapjai, zálogai és örökösei.**

Az idei **lelki adoptáció** ünnepélyes fogadalomtétele **március 24-én, csütörtökön** **este a fél 7-**es szentmise keretében lesz. Aki azon részt kíván venni, legyen szíves a sekrestyében **március 15-ig** jelentkezni!

Az **ukrajnai válság** miatti segítségnyújtással kapcsolatban figyeljük a különféle híradásokat. Egyelőre itt a plébánián tartós élelmiszereket gyűjtünk. Más felajánlások esetén kérem, keressenek meg személyesen!

**A szentáldozás kapcsán:**Miután megszűntek a vírus miatti liturgikus korlátozások, szeretném újra felhívni a figyelmet a szentáldozás helyes módjára.

Kézben áldozásnál a két kéz felfelé fordított tenyérrel egymás felett van. Ne legyen semmi más a kezünkben!

Még az oltár előtt vegyük magunkhoz a szentséget!

Nyelvre áldozásnál kérem a nyelvet úgy kinyújtani, hogy rá tudjam tenni az Oltári- szentséget!

Gondolatok a mai naphoz

**Felmenni a hegyre – kiemelkedni a világ zajából**

Az egyik Moha mesében Moha elmegy a Tátrába, az öt tó vidékére, ahol megtapasztalja a csendet. Hazatérve zavarja a többiek folyamatos beszéde, vitatkozása, zajongása. Majd megtanulja, hogy érdemes időnként kiemelkedni ebből a helyzetből, hogy utána újra a csendességével hatást gyakoroljon a többiekre.

Jézus a nagyböjtben – és különösen a mai evangéliumban – minket is hív a hegyre. Vagyis arra, hogy a zajongó világból lépjünk ki egy kis időre, hogy Vele legyünk, hogy jobban átlássuk a helyzetünket, hogy megsejtsük az összefüggéseket.

Hogyan tudunk felmenni a hegyre? Egyrészt, ha eljövünk ide, az Isten házába. Útra kell kelni! Le kell győznöm a kényelmességemet! Másrészt, ha tudunk otthon alkalmat teremteni a csendre. Harmadrészt, ha keresünk valahol egy csendes helyet vidéken, erődben, lelkigyakorlatos házban.

Ma nehezen tudunk mit kezdeni a csenddel. Tevékenységi lázban élünk, gyakran még az imádságban is „dolgozunk”, vagyis a feladatainkat gondoljuk végig. Meg kell küzdenünk azért, hogy a bennünk zajló dolgok le tudjanak nyugodni. Időt kell szánni rá.

Ebben az erőfeszítésben erőt ad, hogy a mi hazánk a mennyben van. Ha ebből a nézőpontból tekintjük a dolgokat, a történéseket, akkor azért tisztulhat a kép. Nagyböjti kérdésünk lehet tehát, hogy mi segít bennünket az üdvösség útján? Egyrészt a magunk éltében, másrészt a szűkebb és tágabb környezetünk életében.

Induljunk el bátran Jézussal, aki ma is hív minket, hogy menjünk fel vele a hegyre!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Nagyböjt 2. vasárnapja 2022. március 13.



Szívem rólad mondta: „Keressétek tekintetét!” A te arcodat keresem, Uram, ne rejtsd el előlem arcodat!

(Zsolt 26, 8-9)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, 7.00, kedd, szerda, csütörtök, péntek 18.30,

szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Ter 15, 5-12.17-18

Ábrahám hitt az Úrnak, Isten pedig beszámította ezt az ő megigazulására.

Szentlecke: Fil 3, 17-4,1

A mi hazánk a mennyben van, onnan várjuk az Üdvözítőt.

Evangélium: Lk 9, 28b-36 Ez az én választott Fiam, őt hallgassátok!